open-index/open-wikipedia-markdown huggingface dataset:
Jens Christian Hostrup

**Jens Christian Hostrup** (20. toukokuuta 1818 Kööpenhamina – 21. marraskuuta 1892 Hillerød) oli tanskalainen kirjailija. 
Hostrup käytti usein pseudonyymiä Jens Kristrup (Christrup).

## Elämä ja ura
Hostrup aloitti opintonsa Metropolitanskolenissa vuonna 1837 ja valmistui teologian kandidaatiksi 1843. Regensin opiskelija-asuntolassa hän solmi lukuisia kontakteja ja sai uusia ystäviä sekä kirjallisia vaikutteita muun muassa kirjailija Adam Gottlob Oehlenschlägeriltä. Hostrupin läpimurtoteos *Gjenboerne* – ilmestyi 1844. Opintojen päätyttyä hän työskenteli kotiopettajana ja pappina. Hostrup alkoi kirjoittaa laulunäytelmiä Johan Ludvig Heibergin ja Ferdinand Raimundin esimerkin innoittamana. Hänen tarkka henkilö- ja ympäristökuvauksensa sekä naseva dialoginsa saivat aikalaiskriitikoilta myönteisen vastaanoton. Hostrup kirjoitti myös useita lauluja tanskalaiselle Bauernvolkshochschulelle.

Hostrup avioitui Henriette Vilhelmine Louise Mantziuksen (1824–1849) kanssa 1848. Hän avioitui 1855 uudelleen Christiane Georgine Elisabeth Hauchin kanssa. Christiane Hauch oli runoilija Carsten Hauchin tytär. Pariskunnalle syntyi poika Helge Hostrup (1862–1949).

Hostrup herätti jo teologian ylioppilaana huomiota pienillä laulunäytelmillään ja elämäniloa uhkuvilla ylioppilaslauluillaan. Näitä seurasi suurempia huvinäytelmiä, joista merkittäviä ovat erityisesti *Gjenboerne* (1844), *En spurv i tranedands* (1846), *Eventyr paa fodreisen* (1847; esitetty suomeksi *Maantien varrella*) sekä *Mester og lærling* (1852), jossa hän ruoskii kelvotonta sanomalehdistöä, ja romanttinen näytelmä *Dröm og daad* (1854). Suositun saarnaajan käytännölliset papintoimet ja innostus grundtvigilaiseen kansanvalistustyöhön veivät hänen harrastuksensa pitkäksi aikaa toisaalle. Ryhdyttyään uudelleen kirjoittamaan näyttämöä varten hän julkaisi Ibsenin *[[Nukkekoti|Nukkekodista]]* herätteen saaneen näytelmän *Eva* (1880; suom.) sekä näytelmät *Karen’s garde* (1886), *Under snefog* (1890). Kansanvalistustyön palveluksessa syntyi esitelmäsarja *Folkelige foredrag* (1882). Hostrup oli innokas skandinaavisen asian mies ja kuului poliitikkona vasemmistoon. Vuodesta 1878 hän nautti runoilijaeläkettä, ja 1884 häntä juhlittiin kansallisrunoilijana. Hostrupin *Poetiske skrifter* ilmestyivät 1852–1856. Lisäksi on julkaistu *Sange og digte fra de senere aar* (1884) ja *Efterladte digte* (1893).

## Suomennetut teokset
**Maantien varrella: huvinäytelmä neljässä näytöksessä, seitsemässä muutoksessa.* (*Eventyr på Fodrejsen*), suom. C. Edv. Törmänen, A. W. Lindgren 1878.
**Tutkistelemus, kuinka naisen wapauttamisesta kristillisesti on ajateltava.* Helsinki, 1886.
**Eeva: näytelmä neljässä näytöksessä.* Telén, 1897.
**Seikkailu jalkamatkalla: viisi näytöksinen laulunäytelmä.* Suom. Kaarle Halme. Yrjö Weilin, 1905.

## Kirjallisuutta
* Helge Hostrup, *Jens Christian Hostrup: hans Liv og Gerning*, København, Gyldendal, 1916.

## Lähteet

## Aiheesta muualla

* Vapaasti ladattavia Jens Christian Hostrupin e-kirjoja Projekti Lönnrotissa ja Project Gutenbergissa
Survivors Zero

**Survivors Zero** on suomalainen death metal -yhtye. Se on tähän mennessä julkaissut kaksi albumia.

## Kokoonpano
* Sami Jämsén – kitara 
* Mika Kettunen – rummut
* Tapio Wilska – basso, taustalaulu 
* Tommi Virranta – laulu 
* Jani Luttinen – kitara

## Diskografia
;Studioalbumit
* 
* Ghosts (2025)

;Singlet
* 

;Demot
* 

## Videografia
* 

## Aiheesta muualla
* Virallinen sivusto
Olavi Lilja

**Rudolf Olavi Lilja** (10. elokuuta 1928 Tampere – 25. lokakuuta 2006) oli suomalainen jalkapalloilija.

Välihyökkääjänä pelannut Lilja edusti urallaan Tampereen Kisatovereita 1948–1953 ja 1960–1962 sekä Tampereen Ilves-Kissoja 1956–1959. Lilja pelasi mestaruussarjassa neljä kautta, joiden aikana hän teki 36 maalia 68 ottelussa. 1. divisioonassa Lilja viimeisteli kymmenen kauden aikana 114 maalia.

Lilja pelasi maajoukkueessa vuosina 1949–1950 viisi A-maaottelua, joissa hän teki yhden maalin. Hän pelasi myös 4 B-maaottelua.

Liljalle on myönnetty Suomen Palloliiton hopeinen ja kultainen ansiomerkki. Olavi Liljan veli Kalevi Lilja oli myös maajoukkuejalkapalloilija. Lilja oli ammatiltaan muurari.

## Lähteet
MotoGP-kausi 2010

**MotoGP-kausi [[2010]]** oli historian 62. MotoGP-kausi.

## Muutokset
Vanha 250cc-luokka korvataan uudella Moto2-luokalla, jonka tarkoituksena on löytää paremmin lupaavat kuljettajat jotka voisivat ajaa kuninkuus- eli MotoGP-luokassa. Luokan tekniset tiedot ovat alla:
* 600-kuutioiset nelitahtimoottorit (jotka Honda toimittaa)
* Prototyyppirungot, tuotantopyörien osien lisääminen kielletty
* 6 vaihdetta, vaihtoautomaatti kielletty

Lisäksi erikoisuuksiin kuuluu se, että tallit voivat ostaa moottoreita toisiltaan kaksi tuntia kisan jälkeen. Vakiohinta moottorille on 20 000 dollaria.

Kaudella 2010 250-kuutioiset pyörät saavat vielä ajaa Moto2-pyörien rinnalla ennen kuin siirrytään kokonaan jälkimmäisten käyttöön.

## Sääntöuudistukset
### Toteuttamattomat
* Kulujen säästämiseksi perjantaiharjoitukset aiottiin lopettaa, mutta uudistus peruttiin viime hetkillä.

## Kilpailukalenteri

## Osallistujat
### MotoGP

Kaikki osallistujat ajavat Bridgestonen renkailla.

### Moto2

### 125cc

## Tulokset

### MotoGP

### Moto2

### 125cc

## Lähteet
Hicham Mahdoufi

**Hicham Mahdoufi** (, s. 5. elokuuta 1983 Khouribga) on marokkolainen jalkapalloilija, pelipaikaltaan keskikenttäpelaaja. Hän edustaa Marokon pääsarjassa pelaavaa Raja Casablancaa.

## Ura
Mahdoufi aloitti ammattilaisuransa Olympique Khouribgan joukkueessa kaudella 2001-2002. Hän pelasi joukkueessa kuuden kauden verran kunnes sai lainasopimuksen ukrainalaiseen Dynamo Kiovaan kesällä 2007. Mahdoufi ei kuitenkaan saanut peliaikaa edustusjoukkueessa ja pelasi joukkueen reservijoukkueessa. Sittemmin 30. elokuuta 2007 Dynamo Kiova julkisti lainanneensa pelaajan toiseen ukrainalaisseuraan Metalist Harkovaan. Mahdoufi ehti pelata joukkueessa neljä sarjaottelua ja kaksi UEFA Cupissa, jossa hän teki yhden maalin Evertonia vastaan.

Lainasopimuksen päätyttyä Mahdoufi palasi takaisin vanhaan seuraansa. Kesällä 2010 Mahdoufi siirtyi Raja Casablancaan.

## Maajoukkueura
Maajoukkuetasolla Mahdoufi on pelannut vuodesta 2006 lähtien ja oli mukana vuoden 2008 Afrikan-kisoissa.

## Lähteet

## Aiheesta muualla
* National Football Teams
DarkPlaces

**DarkPlaces** on Quake-pelin modifikaatio sekä siihen perustuva pelimoottori. Sen on alun perin kehittänyt Forest "LordHavoc" Hale Quaken avoimen lähdekoodin pohjalta ja sitä kehitetään yhä aktiivisesti. Sen tarkoituksena on olla nykyaikaistettu Quake-pelimoottori, eli DarkPlacesissa on alkuperäiseen pelimoottoriin nähden parempi verkkopelikoodi, sisäänrakennettu palvelinselain sekä erityisesti huomattavasti kehittyneempi grafiikkapiirto OpenGL-rajapinnalla. Tunnetuimmat DarkPlacesia käyttävät pelit ovat Nexuiz, kehitteillä oleva Xonotic sekä Steel Storm-sarja. Pelimoottori on avointa lähdekoodia ja julkaistu GNU GPL -lisenssin alaisena.

## Katso myös
* Quake-pelimoottori

## Lähteet

## Aiheesta muualla
* Virallinen sivusto
Axel Lindbäck

**Axel Sven Lindbäck** (4. joulukuuta 1902 – 6. marraskuuta 1963) oli suomalainen jalkapalloilija.

Puolustajana pelannut Lindbäck edusti urallaan HIFK:ta, jossa hän voitti Suomen mestaruuden kaudella 1930. Hän oli mukana joukkueessa myös seuraavalla, mestaruuteen päättyneellä kaudella, mutta pelasi vain yhden ottelun. Kaikkiaan Lindbäck pelasi Mestaruussarjassa kolme kautta ja 23 ottelua.

Lindbäck pelasi Suomen maajoukkueessa vuosina 1929–1930 yhteensä viisi A-maaottelua ja yhden B-maaottelun.

## Lähteet
Sergei Tšervjakovski

**Sergei Tšervjakovski** (, s. 1986) on venäläinen pistooliampuja.

Tšervjakovski on saavuttanut urallaan MM-kilpailuissa joukkuekultaa ja nuorten joukkuehopeaa 10 metrin ilmapistoolissa. Lisäksi hän on saavuttanut samassa lajissa pronssia maailmancupin osakilpailussa.

## Kilpailut

## Lähteet
*
*
*

### Viitteet
Bjarne Lindgren

**Bjarne Lindgren** (5. marraskuuta 1929 – 23. syyskuuta 2016) oli suomalainen jalkapalloilija.

Keskustukena pelannut Lindgren aloitti uransa 2. divisioonan Arsenalissa 1948. Hän siirtyi Kiffeniin 1949 ja pelasi seurassa koko loppu-uransa aina vuoteen 1960 asti. Lindgren voitti Kiffenissä Suomen mestaruuden 1955 ja kolme SM-pronssia. Kaikkiaan Lindgren pelasi kymmenen kauden aikana 159 pääsarjatason ottelua, joissa hän teki 22 maalia.

Lindgren pelasi maajoukkueessa vuosina 1955–1956 kaksi maaottelua.

Lindgren pelasi jalkapallon lisäksi myös jääkiekkoa SM-sarjassa kahden kauden ajan, 1948-1949 Arsenalissa ja 1951-1952 KIF:ssä.

## Lähteet
Sami Marouf

**Sami Marouf** (s. 12. syyskuuta 1988) on suomalainen koripalloilija, joka on viimeksi edustanut Korisliigassa pelaavaa Porvoon Tarmoa. Marouf on pituudeltaan 188 cm ja pelaa joukkueessaan takamiehen paikalla.

## Aiheesta muualla
*Korisliigan pelaajaprofiili
Clovelly

**Clovelly** on uimaranta ja lähiö Sydneyssä, Australiassa. Clovelly sijaitsee kahdeksan kilometrin päässä Sydneyn keskustasta Randwickin kaupunginosassa. Arkikielessä Clovelly tunnetaan nimellä "Cloey".

Clovelly on suurimmaksi osaksi asuttu lähiö Clovelly Bayssa, ja Clovelly Beach on pieni uimaranta, joka sijaitsee kapean lahden perukassa. Lahti on suuressa suosiossa uimareiden keskuudessa. Lahdessa sijaitsee myös yksi maailman ensimmäisistä surf-hengenpelastus klubeista; Clovelly Surf Life Saving Club, joka perustettiin vuonna 1906. Clovellya ympäröi Bronten, Randwickin ja Coogeen lähiöt. 

## Historia
Alun perin Clovelly tunnettiin nimellä Little Coogee, mutta nimi vaihdettiin Clovellyksi vuonna 1913.

William C. Greville osti 20 eekkeriä maata, joka sisälsi lahden koko edustan, 40 punnalla vuonna 1834. Clovellyn talot olivat aluksi vaatimattomia, ja ne rakennettiin yksinkertaisella tyylillä. Osa näistä taloista on selviytynyt tähän päivään Northumberlandissa, Campbellissa ja Boundary Streetsilla lähellä Waverleyn hautausmaata.

## Kauppa-alue
Clovellyllä on pieni kauppa-alue, joka on Clovelly Roadille, rantahotelli, Returned Services Club ja keilahalli.


Image:Clovelly 1.JPG|Clovelly Beach
Image:Clovelly 3.JPG|Clovelly Surf Life Saving Club
Image:Clovelly Hotel.JPG|Clovelly Hotel


## Urheilu ja ajanviete
Kesällä Clovelly Beach on kaiken ajanvietteen keskus ja sitä valvookin jokaisena arkipäivänä hengenpelastajat ja viikonloppuisin ja lomapäivinä Surf Clubin jäsenet.

## Lähteet

*Guide to Sydney Beaches
*"Sand in our Souls - the Beach in Australian History" Leone Huntsman, MUP, 2001

## Aiheesta muualla

*Sydneyn rannat
*Clovelly Beach
Bondi

**Bondi** voi tarkoittaa ainakin seuraavia:

* Bondi Beach, uimaranta ja lähiö Australiassa
* Team Bondi, Australiassa 2003–2011 toiminut videopelejä valmistava yritys
* Bondi, sukunimenä:
** Beulah Bondi (1889&ndash;1981), yhdysvaltalainen näyttelijä
** Hermann Bondi (1919&ndash;2005), itävaltalais-brittiläinen matemaatikko ja kosmologi
** Pam Bondi (s. 1965), yhdysvaltalainen republikaanipoliitikko ja ministeri.

## Katso myös

* Bond
Faff-Bey

**Faff-Bey** on vuonna 1985 perustettu oululainen metalliyhtye.

## Jäsenet
* Maike – kitara & laulu
* Jörge – kitara
* Kessu – basso
* Petteri – rummut

### Entiset jäsenet
* K. "Sandman" Limingoja – bassokitara
* Jarodias – rummut

## Diskografia
### Studioalbumit
* 
* 
* 
* 

### Kokoelma-albumit
* 

### Singlet
* 
* 

### EP:t
* 

## Aiheesta muualla
* 
* 
* Yhtyeen kotisivut
Harri Lindholm

**Harri Eerik Lindholm** (s. 11. helmikuuta 1958) on entinen suomalainen jalkapalloilija.

Hyökkääjänä pelannut Lindholm edusti koko uransa ajan Lahden Reipasta vuosina 1975–1989, joista viimeiset neljä kautta kakkosjoukkueessa 3. divisioonassa. Hän voitti Suomen Cupin 1976 ja 1978. Kaikkiaan Lindholm pelasi seitsemän kauden aikana 139 pääsarjatason ottelua, joissa hän teki 33 maalia. 

Lindholm pelasi maajoukkueessa vuonna 1979 kahdeksan maaottelua, joissa hän teki yhden maalin.

Vuosina 1987-2022 Lindholm toimi opettajana Lahden yhteiskoulussa ja viimeiset vuodet koulun vararehtorina.

## Lähteet
Reginald Golson

**Reginald ”Reggie” Golson** (s. 15. marraskuuta 1981)  on yhdysvaltalainen koripalloilija, joka on tällä hetkellä vapaa pelaaja. Golson on pituudeltaan 201 cm ja pelaa joukkueessaan laitahyökkääjän paikalla.

## Lähteet
Maurice Horton

**Maurice Horton** (s. 28. lokakuuta 1984)  on yhdysvaltalainen koripalloilija, joka edusti kaudella 2010–2011 koripallon I-divisioonassa pelaavia Loimaan Korikonkareita. Horton on pituudeltaan 183 cm ja pelaa joukkueessaan takamiehen paikalla.

## Lähteet

## Aiheesta muualla
* Hortonin pelaajaprofiili Eurobasket.com -sivustolla
Koirakivi

**Koirakivi** on kylä Etelä-Savon Mäntyharjulla, entisen Pertunmaan kunnan rajalla. Valtatie 5 sivuaa Koirakiveä, ja siltä on viitoitus kylään. 

Koirakivessä toimii yli 90-vuotias nuorisoseura ja kesäteatteri. Siellä on myös urheilukenttä, joka on kokonaan hiekkapohjainen. Urheilukentällä on pituus- ja korkeushyppypaikka sekä jalkapallomaalit. Kesäisin siellä järjestetään yleisurheilukilpailut.

## Koirakivi-nimi muualla Suomessa
Koirakivi löytyy Nimiarkiston mukaan yhteensä 48 paikannimenä Suomesta. Monet näistä kohteista ovat kivien, talojen, tilojen tai saarien nimellä eri puolella Suomea.

## Lähteet

## Aiheesta muualla
*Koirakiven Nuorisoseura (koirakivi.net)
* Historia (koirakivi.net)
Alex Goligoski

**Alexander Marcus Flint Goligoski** (s. 30. heinäkuuta 1985 Grand Rapids, Minnesota) on yhdysvaltalainen uransa lopettanut jääkiekkoilija. Hän oli pelipaikaltaan puolustaja. 

## Pelaajaura
Vuosina 2002–2004 Goligoski pelasi United States Hockey Leaguessa River City Lancersissa sekä Sioux Falls Stampedessa, joissa onnistui kiinnittämään kykyjenetsijöiden huomion.  Varauksensa jälkeen Goligoski jatkoi kolme vuotta Minnesotan yliopistossa, joista viimeisellä oli puolustajien maalipörssissä koko maan toinen. 

Hän aloitti ammattilaisuransa AHL:n Wilkes-Barre/Scranton Penguinsissa kaudella 2007–2008. Goligoski pääsi myös pelaamaan kolme ottelua NHL:ssä, joissa onnistui saalistamaan kaksi syöttöpistettä, keskimääräisen peliajan ollessa noin 14 minuuttia ottelua kohden. Seuraavan kauden hän aloitti ylhäällä Sergei Gontšarin ja Ryan Whitneyn ollessa loukkaantuneena, ja pelasi Pittsburghin paidassa yhteensä 45 ottelua, ja onnistui niissä maalinteossa kuudesti. Kauden päätteeksi Goligoski sai nimensä Stanley Cupiin Pittsburghin voitettua Detroit Red Wingsin seitsemännessä ottelussa. 

Kesäkuussa 2009 Penguins ilmoitti tehneensä Goligoskin kanssa kolmen vuoden jatkosopimuksen, arvoltaan 5,5 miljoonaa Yhdysvaltain dollaria. Goligoskin ensimmäinen täysi kausi Penguinsissa oli kausi 2009–2010, jolloin hän teki 8 maalia ja 37 pistettä. Kaudella 2010–2011 Goligoski kaupattiin Dallas Starsiin vaihdossa James Nealiin ja Matt Niskaseen. Penguins tarvitsi hyökkäysvoimaa, kun siltä olivat sivussa kolme tärkeää hyökkääjää. Goligoski oli kaupattavissa, sillä hänen lisäkseen joukkueessa pelasi kaksi muutakin hyvin kiekkoa liikuttavaa puolustajaa.

Kesällä 2016 Goligoski siirtyi vapaana agenttina viisivuotisella sopimuksella Arizona Coyotesiin.

Heinäkuussa 2021 Goligoski solmi vuoden ja arvoltaan viiden miljoonan dollarin sopimuksen Minnesota Wildin kanssa.

Maaliskuussa 2022 Goligoski teki Wildin kanssa kaksivuotisen ja yhteensä neljän miljoonan dollarin arvoisen jatkosopimuksen.

Syyskuussa 2024 Goligoski lopetti pelaajauransa.

## Tilastot

## Lähteet
* 
* 
* 

### Viitteet
Viljo Lindroos

**Viljo Veikko Lindroos** (20. elokuuta 1904 Turku – 18. joulukuuta 1973 Turku) oli suomalainen jalkapalloilija. Tukimiehenä pelannut Lindroos edusti urallaan Turun Palloseuraa. Hän voitti seurassa yhden Suomen mestaruuden 1928. Sarjamuotoisessa mestaruussarjassa Lindroos ehti pelata vuosina 1930–1932 yhteensä 22 ottelua. 

Lindroos pelasi maajoukkueessa yhden maaottelun vuonna 1929. Jääpallossa hän pelasi Turun kaupunkijoukkueessa useita vuosia ja TPS:n edustusjoukkueessa vuosina 1923–1937, josta ajasta mestaruussarjassa yhden vuoden.

Lindroos on toiminut TPS:n sihteerinä ja on saanut seuran kultaisen ansiomerkin. Lindroos oli ammatiltaan konttoristi. Hänen kotikuntansa oli Turku. 

## Lähteet
Jenni Pitkänen

**Jenni Pitkänen** (22. tammikuuta 1982 Liperi) on suomalainen naisjääkiekkoilija, joka edusti Oulun Kärppiä. Pitkänen oli pelipaikaltaan hyökkääjä. Urallaan Pitkänen on edustanut kasvattajaseuraansa Liperin Kiekkoa. Muita seuroja ovat Kiekko-Karhut ja JoKP (seurat tunnetaan nykyään nimellä Jokipojat) sekä Kalevan Pallo.

Pitkänen oli kaudella 2006–2007 SM-sarjan pudotuspelien toiseksi tehokkain pelaaja. Pitkänen valittiin kauden 2007–2008 Kärppien vuoden naispelaajaksi.

## Lähteet
Coogee

**Coogee** on uimaranta ja lähiö Sydneyssä, Australiassa. Coogee sijaitsee kahdeksan kilometrin päässä Sydneyn keskustasta Randwickin kaupungiosassa.

Tasmaninmeri, Coogee Bay sekä Coogee Beach sijaitsevat lähiön itäisellä puoliskolla. Coogeen rajat muodostuvat Clovelly Roadista, Carrington Roadista ja Rainbow Streetistä.

## Historia
### Aboriginaalinen

Nimen Coogee on sanottu tulleen aboriginaalien sanasta *koojah*, joka tarkoittaa "haisevaa paikkaa" tai "haisevaa merilevää".

Alueen ensimmäiset vierailijat 1820-luvusta eteenpäin eivät osanneet vahvistaa, mitä "Coogee" tarkoitti tai että liittyikö se edes Coogee Beachiin. 

Eräät todisteet viittaavat siihen, että sana "Coogee" on itse asiassa alkuperäinen aboriginaalinen paikka seuraavassa lahdessa Coogeen pohjoispuolella, joka tunnetaan nimellä Gordon's Bay.

### Coogee Palace Aquarium (1887-1986)
Coogeen akvaario ja kylpylä avattiin virallisesti 23. joulukuuta 1887 maatilkulle Arden Streetille, Beach Streetille, Bream Streetille ja Dolphin Streetille. *Palaceen* sisältyi sisätiloissa oleva uima-allas (25 x 10 metriä), akvaario, jossa oli muun muassa tiikerihai, suuri sali, jota käytettiin mm. rullaluisteluun, bändikoroke ja ulkoilmabaari.

Kesäkuussa 1945 myrsky aiheutti suuren kattokupolin romahtamisen ja vuonna 1987 Coogee Palace ja kattokupoli saatiin vihdoin uudelleen rakennettua yhdessä ravintoloiden ja baarien lisäämisen ohella.

### The Coogee Pier (1928-1934)

Vuonna 1924 Coogee Beachille alettiin rakentaa englantilaistyylistä huvilaituria. 24. heinäkuuta 1928 laituri avattiin virallisesti. Pituudeltaan se oli 180 metrin pituuden. Laituriin kuului juhlasali, 1400 istuiminen teatteri, 400 paikkainen ravintola, pieniä kauppoja jne. Coogeen armoton aallokko vahingoitti laituria ja se poistettiin käytöstä vuonna 1934. Hengenpelastajat ovat äskettäin löytäneet laiturin jäänteitä 50 metrin päästä rannasta.

### Shark Arm -murhatapaus (1935)
Tapaus *Shark Arm* viittaa onnettomuuteen Coogee Aquarium Bathsilla vuonna 1935, kun kiinni saadun tiikerihain vatsasta löytyi ihmiskäsi. Käsi tunnistettiin tatuoinnin avulla kadoksissa olleen James Smithin kädeksi. Käsi oli leikattu irti, joten tapaus johti murhatutkimuksiin. Ketään ei koskaan haastettu oikeuteen murhasta, vaikka paikallinen rikollinen Reginald Holmes löydettiinkin ammuttuna autostaan läheltä Sydney Harbour Bridgea päivää ennen kuin Smithin kuoleman tutkimisen piti alkaa.

## Katso myös
* Sydneyn rannat

## Lähteet
* Guide to Sydney Beaches
* "Sand in our Souls - the Beach in Australian History" Leone Huntsman, MUP, 2001

### Viitteet

## Aiheesta muualla

* Coogeen rannan kotisivut
Newport (Uusi Etelä-Wales)

**Newport** on uimaranta ja lähiö Sydneyssä, Australiassa. Newport sijaitsee 31 kilometrin päässä Sydneyn keskustasta Pittwaterin piirikunnassa.

## Historia
Newport sai nimensä ollessaan "uusi satama" matkustajia ja rahtia kuljettaville höyrylaivoille. 

## Maamerkkejä
Newport sijaitsee Tyynenmeren ja Pittwaterin välissä, ja sen merenrantaa vahtivat paikalliset surf-hengenpelastajat. Pittwaterin rannikolla on useita venesatamia ja pieniä telakoita. Newportissa on myös useita ravintoloita ja kahviloita, sekä hotelli Pittwaterin rannikolla.

## Paikallisuuksia
* Bungan Head
* Salt Pan Cove

## Katso myös
*Sydneyn rannat

## Lähteet

## Aiheesta muualla
Maroubra

**Maroubra** on uimaranta ja lähiö Sydneyssä, Australiassa. Maroubra sijaitsee 10 kilometrin päässä Sydneyn keskustasta Randwickin kaupunginosassa. 

## History
Maroubra on aboriginaalinen sana, joka tarkoittaa *ukkosen paikkaa*. Vuonna 1861 alueen ensimmäisen talon rakensi Humphrey McKeon, minkä jälkeen seudulle saapui muitakin asukkaita.

## Maroubra Beach
Maroubra Beach on noin kilometrin pituinen ja ylettyy aina Maroubran lahteen saakka. Mahon Pool sijaitsee rannan pohjoispuolella, lähellä Mistral Poolia. Maroubralla on kaksi surf-kerhoa: Maroubra Surf Life Saving Club ja South Maroubra Surf Life Saving Club, joiden molempien perustaja on Arthur Byrne Resreve. Maroubra Beachilla on myös skeittipuisto.

## Galleria

Kuva:Maroubra Duffys Corner.jpg|Duffys Corner
Kuva:Maroubra Junction.jpg|Maroubra Roadin ja Anzac Paradein risteys
Kuva:Maroubra Bay Hotel.JPG|Maroubra Bay Hotel
Kuva:Maroubra Beach Sydney.JPG|Maroubra Beach
Kuva:Maroubra Surf Life Saving Club.JPG|Maroubra Surf Life Saving Club
Kuva:Maroubra Beach Tower.JPG|Maroubra Beach Tower
Tiedosto:Bluebottles, Maroubra Beach.jpg|Maroubra Beachille ajelehtineita meduusoja


## Katso myös
* Sydneyn rannat

## Lähteet

## Aiheesta muualla

*Maroubra Districts Chamber of Commerce
*Maroubra Beach Web Camera
*Pacific Square-ostoskeskus
*Accommodation in Maroubra
*Tietoa Maroubrasta 
*Maroubra Junction Public School
Helmiyökkönen

**Helmiyökkönen** (*Eupsilia transversa*) on aikuisena talvehtiva, yleinen yökköslaji.

## Koko ja ulkonäkö
Suhteellisen kookas, yleensä pohjaväriltään lämpimänruskea, mutta joskus harmaa yökköslaji. Etusiiven poikkiviirut ovat tummat ja niiden väliin jäävä osa siivestä hieman muuta siipeä tummempi. Munuaistäplä on pyöreähkö ja väriltään joko valkoinen tai oranssi. Erityisenä tuntomerkkinä täplän molemmin puolin on nähtävissä kaksi pienempää valkoista pistettä, jotka saattavat olla joskus vaikeasti erottuvia. Takasiivet tumman harmaat. Siipien kärkiväli 40&ndash;48&nbsp;mm. Levätessään perhonen pitää siipiään kattolaskuisesti.

Toukka on punertavanruskea, vanhemmiten lähes musta, ja sen selkäpuolella on muutamia vaaleita pitkittäisjuovia.

## Levinneisyys ja lentoaika
Levinneisyydeltään eurooppalainen laji, jota tavataan kuitenkin idässä aina Japaniin saakka. Suomessa helmiyökkönen esiintyy ainakin Pohjois-Pohjanmaan korkeudelle. Yleisin se on lounaassa ja etelärannikolla. Aikuisia perhosia tavataan syksyllä syyskuusta lähtien talven tuloon ja uudelleen keväällä maaliskuun lopulta toukokuun loppuun.

## Elinympäristö ja elintavat
Helmiyökköstä tavataan lehti- ja sekametsissä sekä puistoissa ja puutarhoissa. Aikuiset perhoset ovat yöaktiivisia ja lentävät valolle tai makealle syötille. Syötti on perhosten etsimisessä valoa tehokkaampi keino. Toukka on osittainen peto ja käyttää kasvien ohessa ravinnokseen myös muita toukkia.

## Ravintokasvi
Toukan ravintokasveja ovat monet lehtipuut.

## Lähteet

## Aiheesta muualla
*Laji.fi: Helmiyökkönen (''Eupsilia transversa'')
*Bestimmungshilfe des Lepiforums 
*Kuvia 
*Pherobase: Semiochemicals of Eupsilia transversa, the Satellite
Vesipallo kesäolympialaisissa 1956

**[[Kesäolympialaiset 1956|Vuoden 1956 kesäolympialaisten]] [[vesipallo]]** järjestettiin 28. marraskuuta &ndash; 7. joulukuuta 1956. Tämä oli 12. kerta kun laji oli mukana olympialaisten ohjelmassa. Vesipallo järjestettiin ainoastaan miehille. Mukana oli 96 osanottajaa kymmenestä eri maasta.

Unkarin ja Neuvostoliiton välinen ottelu päättyi veriseen tappeluun, joka tunnetaan nimellä Melbournen verikylpy.

## Mitalistit

## Lopputulokset

## Lähteet
*

## Viitteet
Kimmo Lipponen

**Kimmo Lipponen** (s. 9. joulukuuta 1962 Sipoo) on suomalainen jalkapallovalmentaja ja entinen jalkapalloilija.

Laitahyökkääjänä pelannut Lipponen edusti urallaan Turun Palloseuraa 1980–1985, 1988 ja 1990–1993, Tampereen Ilvestä sekä Vaasan Palloseuraa 1996 ja 1998. Lisäksi hän pelasi itävaltalaisessa Foto Nettig Viennassa 1988–1989. Kaikkiaan Lipponen pelasi 14 kauden aikana 301 pääsarjatason ottelua, joissa hän teki 49 maalia. 

Lipponen pelasi maajoukkueessa vuosina 1983–1984 kuusi maaottelua.

Pelaajauran jälkeen Lipponen on valmentanut muun muassa Vaasan Palloseuraa Veikkausliigassa ja vuodesta 2004 lähtien Suomen eri ikäluokkien maajoukkueita.

## Lähteet
Skene (elokuva)

**Skene** on vuonna 2004 valmistunut suomalainen draamaelokuva, jonka pääosaa esittävät Pamela Tola, Aki Pelkonen, Ville Seivo ja Pihla Penttinen. Elokuva sijoittuu Helsinkiin ja se käsittelee kolmea nuorta jotka myyvät ekstaasia. Ohjaaja Jappe Päivinen sai elokuvasta parhaan draamaohjaajan Venlan.

## Tarina

Ella (Pamela Tola) on hyväksytty opiskelemaan Kauppakorkeakouluun, ja hän muuttaa pienestä kaupungista Helsinkiin. Hän on innoissaan päästessään pois pikkukaupungin pienistä piireistä joissa elämä on tasapaksua ja rauhallista, niin kun hänen veljellään Vesalla (Aki Pelkonen). Helsingissä on kaikki toisin ja yöelämä vilkasta, ja hän tutustuu Siljaan (Pihla Penttinen), jonka perhe on hyvin varakas. Silja tietää kaupungin parhaat paikat juhlia ja tuntee oikeat ihmiset joihin kannattaa tutustua. Ella tapaa myös uuden poikaystävänsä, Joken (Ville Seivo), ja he alkavat kolmistaan viettämään pääkaupunkiseudun yöelämässä klubeilla. Viikonloppuisin he nauttivat essoa ennen kun menevät klubille. Yhden kerran Ellalle tarjotaan iso määrä essoa. Hän alkaa myyjäksi ja huomaa saavansa helposti myytyä sitä, ja sillä saa helposti hankittua rahaa. Jossain vaiheessa alkavat myös poliisit ahdistamaan ja samaan aikaan vielä huumeiden tukkuporraskin alkaa kaipaamaan rahojaan.

## Näyttelijät

Lähde: 

## Lähteet
Stefan Lindström

**Stefan Lindström** (s. 14. elokuuta 1953 Loviisa) on entinen suomalainen jalkapalloilija.

Maalivahtina pelannut Lindström edusti II divisioonassa IF Toria ja Kotkan Työväen Palloilijoita ennen siirtymistään pääsarjatasolla pelanneeseen Valkeakosken Hakaan 1976. Hän pelasi Hakassa 1976–1978 ja voitti seurassa Suomen mestaruuden ja Suomen Cupin 1977. Hakan ohella Lindström pelasi Suomessa Sepsi-78:ssa 1980 ja 1983–1984, Kopareissa 1982, Mikkelin Palloilijoissa 1985–1988 ja 1992 sekä Porin Pallo-Tovereissa 1990. Hän pelasi yhdeksän pääsarjakauden aikana Suomessa 174 ottelua. Lindström pelasi urallaan myös Ruotsissa edustaen pääsarjatasolla IFK Sundsvallia 1981 sekä alemmilla sarjatasoilla IFK Eskilstunaa 1979 ja GAIS:a 1980. 

Lindström pelasi maajoukkueessa vuosina 1979–1980 viisi maaottelua.

## Lähteet
Mariah Carey (albumi)

**Mariah Carey** on yhdysvaltalaisen pop- ja R&B-laulajan Mariah Careyn esikoisalbumi, joka julkaistiin Yhdysvalloissa 13. kesäkuuta 1990. Vaikka albumin myyntiluvut kasvoivat alussa hitaasti, Careysta tuli kotimaassaan tähti. Neljä albumin kappaleista oli sijalla yksi Billboard Hot 100 -listalla, kun taas albumi vietti yksitoista viikkoa Billboard 200 -albumilistan kärjessä. 15. joulukuuta 1999 mennessä albumia oli myyty yhdeksänkertaista platinaa. Tähän mennessä sitä on myyty maailmanlaajuisesti yli 15 miljoonaa kappaletta.

Tommy Mottola ja muut Sony Musicin ja Columbia Recordsin johtajat uskoivat, että Careysta voisi tulla seuraava suuri supertähti, joten joukko levy-yhtiöiden johtajia koordinoi esikoisalbumin huolella. Sen tuottajiksi valittiin kolme sen ajan parhaimmista tuottajista, Rhett Lawrence, Ric Wake ja Narada Michael Walden.

Ennen *Mariah Carey* -albumin julkaisua Carey esitti kolme laulua kutsuvierasyleisölle, sekä vieraili *The Arsenio Hall Show* -televisio-ohjelmassa ja Columbia Recordsin järjestämässä esiintymisessä NBA:n finaalissa. Careyta pyydettiin myös tekemään kiertue, mutta hän kieltäytyi, sillä siihen aikaan hän vielä kärsi esiintymispelosta.

*Mariah Carey* oli ensimmäisellä listaviikollaan Yhdysvaltojen *Billboard 200* -listan sijalla kahdeksankymmentä, mutta nousi neljännellä viikollaan kahdenkymmenen joukkoon ja 43. viikolla julkaisusta albumi nousi lopulta sijalle yksi. Kaiken kaikkiaan *Mariah Carey* viihtyi albumilistalla 113 viikkoa ja sitä myytiin pelkästään Yhdysvalloissa yhdeksän miljoonaa, mikä teki siitä yhden maan myydyimmistä albumeista. *Mariah Carey* menestyi melko hyvin myös Kanadassa, missä sitä myytiin seitsemänkertaista platinaa ja Isossa-Britanniassa ja Australiassa, missä albumi oli ensimmäisellä listaviikollaan kuudes.

Albumi oli ehdolla vuoden albumiksi Grammy-gaalassa vuonna 1999. Sen lisäksi albumin kappale ”Vision of Love” oli ehdolla vuoden kappaleeksi, vuoden levytykseksi ja parhaaksi naispoplaulajan esitykseksi, joista se voitti viimeeksimainitun. Samana vuonna Carey palkittiin myös parhaana uutena artistina.

*Helsingin Sanomien* Markku Fagerlund moitti menestystä saanutta albumia pienestä laskelmoinnista ja varman päälle pelaamisesta, vaikka kirjoittikin kaiken olevan albumilla periaatteessa kohdallaan: ”Tulkinnat tihkuvat tunnetta, omat sävellykset toimivat tavanomaisuudestaan huolimatta, toteutus on moitteeton.” Hän antoi albumille kaksi tähteä viidestä.

## Kappaleet
#
#
#
#
#
#
#
#
#
#
#

## Lähteet
Random Eyes

**Random Eyes** on Jyväskylästä lähtöisin oleva rockmusiikkia soittava yhtye. Christian Palin perusti yhtyeen vuonna 2001 muutettuaan Suomeen. Yhtye on julkaissut albumit *Eyes Ablaze* (2003), *Invisible* (2008), *Light Up* (2011) ja *Grieve no More* (2018). Random Eyesin lavaesiintyminen on räväkkää, ja yhtyeen musiikkityyli on energistä metallia.

## Jäsenet
* Christian Palin – laulu
* Markus Grimald – soolokitara
* Jimi Myöhänen – rummut

## Entiset jäsenet
* Alessandro Lotta – bassokitara
* Heikki Paananen – kitara
* Markus Niemispelto – rummut

## Diskografia
### Studioalbumit
* 
* 
* 
* *Grieve no More* (2018, Rock'n Growl Promotions)

### Singlet ja EP:t
* 
* 

## Lähteet
Kynureninaasi

**Kynureninaasi** eli **kynureniinihydrolaasi** on entsyymi, joka katalysoi kynureniinin tai 3-hydroksikynureniinin hydrolyysiä antraniilihapoksi tai 3-hydroksiantraniilihapoksi ja L-alaniiniksi. Entsyymi on aktiivinen erityisesti maksassa, keuhkoissa sekä aivoissa.

## Mekanismi
Katalysoidakseen reaktiota kynureninaasi tarvitsee koentsyymikseen pyridoksaalifosfaatin. Substraattina oleva kynureniini muodostaa pyridoksaalifosfaatin kanssa aldimiinivälituotteen, joka tautomerisoituu. Tautomerisoitumista seuraa muutaman välivaiheen jälkeen tapahtuu retro-Claisen-reaktio, jossa antraniilihappo vapautuu.  Tällöin syntynyt enamiini protonoituu ja tautomerisoituu muodostaen  alaniinia.

## Olosuhteet ja inhibiittorit
Ihmisen kynureninaasi toimii parhaiten hieman eri olosuhteissa eliöstä riippuen. Entsyymille sopiva pH-alue on 7–8,5. Ihmisen kynureninaasi toimii parhaiten ruumiinlämmön ollessa 37&nbsp;°C ja pH:n ollessa neutraali. Kynureninaasia inhibitoivat monet D- ja L-aminohapot, jotka ovat kilpailevia inhibiittoreita eli sitoutuvat entsyymiin kynureninaasin sijaan. Lisäksi entsyymin toimintaa haittaavat muun muassa elohopea(II)kloridi ja kaliumsyanidi.

## Hydroksikynureninuria
Hydroksikynureninuria on harvinainen sairaus, joka johtuu kynureninaasientsyymin puutostilasta. Siinä virtsaan erittyy poikkeuksellisen suuria määriä kynureniinia ja 3-hydroksikynureniinia.  Tilassa niasiinin tuotanto heikkenee ja siihen voi liittyä myös jälkeenjääneisyyttä psykomotoristen toimintojen kehittymisessä.

## Lähteet
Sanat eivät riitä kertomaan

**”Sanat eivät riitä kertomaan”** on Toivo Kärjen säveltämä ja Juha Vainion sanoittama suomalainen kappale, jonka Pasi Kaunisto levytti vuonna 1969 voitettuaan kappaleella Syksyn sävel -laulukilpailun. Kappale on Kauniston tunnetuimpia. Se on usealla hänen kokoelma-albumillaan, ja Kauniston 20 suosikkia -sarjan yksi albumeista on nimetty kappaleen mukaan. Kappale julkaistiin 1969 singlenä, ja sen b-puolella on ”Jos mä laulaja oisin”, joka on myös Vainion ja Kärjen yhteinen kappale.

Kappale alkaa introlla, jonka jälkeen tulee B-osa eli kertosäkeistö. Laulu on intron jälkeen rakenteeltaan muotoa BABAB eli ensimmäisen B-osan jälkeen tulee A- ja B-osat, minkä jälkeen A- ja B-osat toistetaan. Kappale päättyy hidastuen ilman häivytystä.

## Kappaleet
;A-puoli
#

;B-puoli
#

## Lähteet

* Pasi Kaunisto s. *Sanat eivät riitä kertomaan* (Decca SD 5737, 1969)
Golf kesäolympialaisissa 1904

**[[Kesäolympialaiset 1904|Vuoden 1904 kesäolympialaisten]] [[golf]]kilpailut** järjestettiin 17. – 24. syyskuuta. Laji oli toista kertaa mukana olympialaisten ohjelmassa ja se järjestettiin ainoastaan miehille. Tapahtumina olivat miesten yksin- ja joukkuepeli. Osanottajia oli 77 ainoastaan kahdesta eri maasta, Yhdysvalloista ja Kanadasta.

## Mitalistit

## Mitalitaulukko

## Lähteet
*Golf at the 1904 St. Louis Summer Games
MVV

**MVV** tarkoittaa seuraavia asioita:

* maedi-visna-virus, retrovirus
* Maatschappelijke Voetbal Vereniging Maastricht, alankomaalainen jalkapalloseura
* Münchner Verkehrs- und Tarifverbund, Münchenin kaupungin liikennelaitos.
Janne Halmela

**Janne Petteri Halmela** (s. 1962 Parkano) on suomalainen muusikko ja säveltäjä/sovittaja.
## Yhtyeet
Janne Halmela on toiminut yhtyeen  Kikka Laitinen Co. trumpetistina ja puhallin- ja viulusovitusten tekijänä. 90-luvulla hän soitti trumpettia Gasoline Girls And Petrol Boys -yhtyeessä. Janne Halmela toimii nykyisin Ilmavoimien Soittokunnan soittajaupseerina soittimenaan trumpetti sekä Jyväskylän Työväenyhdistyksen soittokunta Kajastuksen kapellimestarina Jyväskylässä.

## Huomionosoitukset
Halmela on voittanut useita sävellyskilpailuja yhdessä Kikka Laitisen kanssa, sekä säveltänyt ja sovittanut useita teoksia yhteistyössä Laitisen kanssa, mm. *"Pienet jutut"*, *"Sun mielikielisuudelma"*, *"Jos oot down"*, *"Sydän valvoo"* ja *"Vaikka yhden keskikaljan"*, joissa esittäjänä Kikka Laitinen Co. sekä *"Oljenkorsia ruutupaidassa"* (es. Heli Ruotsalainen), "Minä taistelen" (es. Arja Koriseva) ja "Myrskyn maa" (es. Jari Sillanpää).

## Diskografia
### Albumit

Kikka Laitinen Co:

* *[[Kikka Laitinen CO.]]* (AXR, 1994)
* *[[Sydän valvoo]]* (AXR, 1997)
* *[[Sinistä]]* (Kikanor, 1999)
* *[[Suomalaisia rakkaustarinoita]]* (Humble House Records, 2006)
* *[[Suomalaisia rakkaustarinoita 2]]* (Humble House Records, 2008)

## Palkinnot
 
* Seinäjoen tangosävellys- ja sanoituskilpailun 1. sija 2005 ”Tulit varjojen takaa” (säv. Kikka Laitinen & Janne Halmela, san. Jorma Toiviainen).
* Somero soikoon -sävellys- ja sanoituskilpailun 1. sija 2006 ”Oljenkorsia ruutupaidassa” säv. Kikka Laitinen & Janne Halmela, san. Kikka Laitinen).
* Unto Monosen sävellys- ja sanoituskilpailun 12. parhaan joukossa 2008 ”Ei se ole vielä rakkautta (säv. Kikka Laitinen & Janne Halmela, san. Jorma Toiviainen).
* Seinäjoen tangosävellys- ja sanoituskilpailun 12. parhaan joukossa 2009 ”Minä taistelen” (säv. Kikka Laitinen & Janne Halmela, san. Jukka Saarinen).

## Lähteet
* Ilta-Sanomat/Viihde 21.-22.7.2012

## Aiheesta muualla
* http://meteli.net/jannehalmela
* http://www2.mil.fi/sotilasmusiikki/soittokunnat/ilmavsk/index.dsp
Jon Blair

**Jon Blair** (s. 1950, Etelä-Afrikka) on dokumenttien kirjoittaja, tuottaja ja ohjaaja. Hän on voittanut BAFTA -palkinnon parhaasta dokumentista vuonna 1983 ohjaamallaan, tuottamallaan ja käsikirjoittamallaan Oskar Schindleristä kertovalla dokumentilla. Lisäksi hänen ohjaamansa, tuottamansa ja käsikirjoittamansa dokumentti *Anne Frank Remembered* voitti parhaan dokumentin Oscar-palkinnon vuonna 1996. *Anne Frank Remebered* on myös voittanut kansainvälisen Emmy-palkinnon. Blairillä on kaksi aikuista lasta, Tanya ja Ben, sekä yhdeksänvuotiaat kaksospojat Artie ja Louis. Hän asuu Lontoossa ja Suffolkissa vaimonsa Yvonnen sekä Artien ja Louisin kanssa.
Baseball kesäolympialaisissa 1912

**[[Baseball]]** järjestettiin näytöslajina **[[kesäolympialaiset 1912|vuoden 1912 kesäolympialaisissa]]** ensimmäistä kertaa. Vastakkain pelasivat Yhdysvallat ja Ruotsi. Ruotsia edusti Vesterås Baseball Club, vuonna 1910 perustettu ensimmäinen baseball seura Ruotsissa.  Peli pelattiin maanantaina 15. heinäkuuta 1912 Tukholmassa. Yhdysvallat voitti pelin 13&ndash;3. Tuomarina toimi yhdysvaltalainen George Wright.

## Juoksulista

### Box score

## Toinen ottelu

Tiistaina, 16. heinäkuuta 1912 illalla, kaksi amerikkalaisjoukkuetta pelasi toisen näytösottelun. Olympics voitti Finlandin 6–3. Hävinneen joukkueen nimi oli otettu laivalta (S/S Finland), jota amerikkalaiset käyttivät paitsi matkaan myös majoitukseen.

### Box score

## Lähteet

* Baseball in the Olympics 
* Official Report . 1912 Tukholman olympialaiset. 1912.
* Suomen Urheilumuseosäätiö: Tehtävä Tukholmassa - Suomi Olympiakisoissa 1912 (Jouko Kokkonen - Tukholma kisaisäntänä ss. 22, 23)
Vuohen artriitti-enkefaliittivirus

**Vuohen artriitti-enkefaliittivirus** eli **vuohen lentivirus** (lyh. **CAEV**) on vuohilla esiintyvä retroviruksiin kuuluva lentivirus, joka on läheistä sukua lampaan lentivirukselle. Vuohen lentivirus tarttuu yleensä vastasyntyneille kileille ternimaidon tai maidon välityksellä, mutta virus voi tarttua myös kontaktista sairastuneeseen eläimeen. Vuohen lentivirustartunta aiheuttaa hitaasti etenevää aivojen valkean aineen tulehdusta, niveltulehdusta ja nisätulehdusta.

Suomessa vuohen lentivirustartuntoja ei ole tavattu, ja se kuuluukin vastustettaviin eläintauteihin.
Vesipallo kesäolympialaisissa 1960

**[[Kesäolympialaiset 1960|Vuoden 1960 kesäolympialaisten]] [[vesipallo]]** järjestettiin 25. elokuuta &ndash; 3. syyskuuta. Tämä oli 13:s kerta, kun laji oli osa olympialaisten ohjelmaa. Miesten maajoukkueita oli mukana 16 ja pelaajia oli yhteensä 150.

## Mitalistit

## Lopputulokset

## Lähteet
*Sports-Reference: Water Polo at the 1960 Roma Summer Games
Ossi Loikkanen

**Ossi Armas Loikkanen** (27. huhtikuuta 1951 Sääminki – 1. heinäkuuta 2012 Helsinki) oli suomalainen jalkapalloilija.

Loikkanen kuoli äkilliseen vaikeaan sairauteen Helsingissä.

Hyökkääjänä pelannut Loikkanen edusti urallaan Haukiniemen Hakaa, Savonlinnan Pallokerhoa 1970, Savon Palloa 1971 ja Kuopion Palloseuraa 1972–1979. Hän voitti KuPS:ssa kaksi Suomen mestaruutta vuosina 1974 ja 1976. Loikkanen pelasi kahdeksan kauden aikana 175 pääsarjatason ottelua, joissa hän teki 70 maalia. 

Loikkanen pelasi maajoukkueessa vuonna 1979 yhden A-maaottelun ja päätti siihen pelaajauransa.

Koulutukseltaan Loikkanen oli ekonomi, hän opiskeli kauppatieteitä Helsingissä jalkapalloilun ohella. Pelaajauran jälkeen hän toimi muun muassa Altian ja Turo Tailorin talousjohtajana.
Loikkanen oli naimisissa ja hänellä on tytär.

## Lähteet
Mustapha Hadji

**Mustapha Hadji** (, s. 16. marraskuuta 1971 Ifrane, Marokko) on marokkolainen valmentaja ja entinen jalkapalloilija. Hadji pelasi aktiiviurallaan hyökkäävänä keskikenttäpelaajana. Hänet valittiin vuonna 1998 Afrikan parhaaksi jalkapalloilijaksi.

## Maajoukkueura
Hadji kuului 1990-luvulla Marokon maajoukkueen vakiopelaajiin. Ennen maajoukkuepelejä hänelle tarjottiin paikkaa Ranskan nuorten maajoukkueeseen, mutta Hadji päätti edustaa tilaisuuden tultua Marokkoa vuonna 1993. Sittemmin hän pelasi kaksissa MM-kisoissa vuosina 1994 ja 1998.

## Valmennusura
Hadji nimitettiin toukokuussa 2014 Marokon maajoukkueen apuvalmentajaksi.

## Yksityiselämä
Hadji muutti perheensä kanssa Ranskaan aluksi Saint-Étienneen ja sittemmin Monceaun ja Creutzwaldiin.

Hänen nuorempi veljensä Youssouf Hadji pelaa jalkapalloa ranskalaisessa AS Nancyssa. Myös Mustaphan poika Samir Hadji pelasi jalkapalloa Nancyssa.

## Lähteet

## Aiheesta muualla
* National Football Teams
Naum Levin

**Naum Levin** (29. syyskuuta 1907 Viipuri – 5. kesäkuuta 1978) oli suomalainen viulisti. Hänen ensimmäinen julkinen esiintymisensä viulistina oli jo 5-vuotiaana Viipurissa vuonna 1912.

Levin syntyi juutalaiseen perheeseen Viipurissa vuonna 1907. Isä oli Valko-Venäjällä syntynyt kauppias Isak Levin ja äiti Rocheleje Kravts. Levinin äiti kuoli Naumin ollessa vasta kuusivuotias vuonna 1913.

Levin opiskeli nuorena Boris Sirpon johdolla Viipurin musiikkiopistossa ja Paul Cherkasskyn johdolla Helsingissä. Vuosina 1923–1927 hän jatkoi opintojaan Budapestissä unkarilaisviulisti Jenõ Hubayn oppilaana ja myöhemmin Pariisissa, Berliinissä, Wienissä ja Englannissa. Hän pääsi Helsingin filharmonisen orkesterin jäseneksi 1920-luvun puolivälissä. Hänestä tuli orkesterin konserttimestari 1946, ja hän esiintyi monien suomalaisten ja ulkomaisten huippukapellimestarien johtamana. Vuonna 1952 Levin perusti lisäksi *Fennica-kvartetin*, jossa hän soitti ensiviulua. Vuonna 1966 Levin jäi konserttimestarin tehtävistään eläkkeelle. Jäähyväiskonsertissaan 1966 Levin soitti Tšaikovskin viulukonserton. Saman konserton hän oli soittanut ensimmäisenä solistitehtävänään kaupunginorkesterissa.

Sibeliuksen viulukonsertolla oli keskeinen sija Levinin ohjelmistossa. Hän soitti konserton sekä Sibeliuksen 60-vuotisjuhlissa että säveltäjän muistokonsertissa vuonna 1957. Levin myös opetti viulunsoittoa ensin Hämeenlinnassa ja myöhemmin Lahden musiikkiopistossa vuosina 1966–1977. 

Talvisodan alkuvaiheissa vuonna 1939 Levinin polvi loukkaantui matkalla pommisuojaan Helsingissä. Vamman takia hänen oikea jalkansa amputoitiin seuraavana vuonna Tukholmassa. 

Hänelle myönnettiin Pro Finlandia -palkinto vuonna 1957.

## Lähteet
* Hillila Ruth-Esther & Hong, Barbara Blanchard 1997. ''Historical dictionary of the music and musicians of Finland''. Greenwood Publishing Group. .
*Naum "Noni" Levin (amitys.com)
Thor-Björn Lundqvist

**Thor-Björn Lundqvist** (s. 27. toukokuuta 1941 Nauvo) on entinen suomalainen jalkapalloilija.

Keskustukena pelannut Lundqvist edusti urallaan Turun Palloseuraa 1959–1964 ja Åbo IFK:a 1965–1967. Hän voitti ÅIFK:ssa Suomen Cupin 1965. Kaikkiaan Lundqvist pelasi seitsemän kauden aikana 119 pääsarjatason ottelua, joissa hän teki 2 maalia. 

Lundqvist pelasi maajoukkueessa vuonna 1963 kolme maaottelua.

## Lähteet
Hevosen näivetystautivirus

**Hevosen näivetystautivirus** eli **hevosen lentivirus** (lyh. **EIAV**) on hevosilla esiintyvä retroviruksiin kuuluva lentivirus, joka infektoi hevosen makrofageja ja lymfosyyttejä ja aiheuttaa hevoselle näivetystaudin.

Lentivirustartunnan kantajina voivat toimia kärpäset ja hyttyset mutta myös likaantuneet neulat. Hevosen lentivirus aiheuttaa ensin akuutin vaiheen, jolloin tartunnan saaneella hevosella esiintyy korkeaa kuumetta, anemiaa ja yleistä heikkoutta. Jos hevonen selviää hengissä akuutista vaiheesta, seuraa subakuutti vaihe ja hevonen jää viruksen elinikäiseksi kantajaksi. Osa tartunnan saaneista hevosista voi myös olla täysin oireettomia.

Suomessa näivetystautia esiintyi viimeksi vuonna 1943.

## Lähteet

## Aiheesta muualla
*Laji.fi: Equine infectious anemia virus
* 
* 
* 
*National Center for Biotechnology Information (NCBI): ◦Equine infectious anemia virus, taxonomy
Alavieskan seurakunta

**Alavieskan seurakunta** on Oulun hiippakuntaan ja Kalajoen rovastikuntaan kuuluva Suomen evankelis-luterilaisen kirkon seurakunta, joka toimii Alavieskan kunnan alueella.

## Historia
Alue on kuulunut alun perin Kalajoen seurakuntaan. Ensimmäinen kirkko alueelle rakennettiin vuonna 1651. Alueesta tuli 1733 oma saarnahuonekuntansa. 1782 siitä tuli Kalajoen kappeliseurakunta, ja itsenäiseksi seurakunnaksi se muodostui 1879. Vuodesta 2010 lähtien seurakunnan kirkkoherrana on toiminut Eija Nivala.

## Toimipaikat
Seurakunnan nykyinen kirkko on valmistunut 1948. Sen edeltäjä oli tuhoutunut salamaniskun aiheuttamassa tulipalossa. Seurakunnan omistuksessa on myös 2004 remontoitu seurakuntakoti, johon mahtuu noin 150 henkeä. Lisäksi seurakunnalla on kaksi hautausmaata, Tikkasen ja Koissuon hautausmaat.

## Papisto
Muun muassa seuraavat henkilöt ovat toimineet Alavieskan seurakunnan kirkkoherroina:

### Kirkkoherrat
* 1902–1907: August Laaksonen
* 1908–1920: Juho Arvid Sarkkila
* 1922–1937: B. G. Einar Borg
* 1938–1944: Onni Kena
* 1945–1970: Leevi Kinnunen
* 1970–1979: Aarto Pirinen
* 1980–1984: Tapio Saunanen
* 1985–2010: Hannu Kinnunen
** 2008–2009: vs. Jaakko Arppe
* 2010–2019: Eija Nivala
* 2020→ Erkki Lavanti

## Lähteet

## Aiheesta muualla
*Alavieskan seurakunnan kotisivut
Ari Lyytikkä

**Ari Lyytikkä** (s. 31. toukokuuta 1963 Lahti) on entinen suomalainen jalkapalloilija.

Puolustajana pelannut Lyytikkä edusti koko uransa ajan 1980–1987 Lahden Reipasta. Lyytikkä pelasi mestaruussarjassa kahden kauden aikana 21 ottelua. Lisäksi hän pelasi 1. divisioonassa 97 ottelua, joissa teki yhdeksän maalia. Lyytikkä edusti myös Suomen maajoukkuetta neljässä maaottelussa vuonna 1983.

## Lähteet
Isomorsiusyökkönen

**Isomorsiusyökkönen** (*Noctua pronuba*) on kookas ja eteläisessä Suomessa yleinen yöperhoslaji.

## Koko ja ulkonäkö

Isomorsiusyökkönen on huomiota herättävän isokokoinen ja helposti tunnistettava perhoslaji, jonka siipiväli vaihtelee 50&ndash;60&nbsp;mm. Etusiivet vaihtelevat väritykseltään vaaleanruskeasta tummanruskeaan. Rengastäplä on muuta siipeä vaaleamman ruskea, mutta saattaa myös erottua huonosti, etenkin vaaleilla yksilöillä. Sen sijaan munuaistäplä on hyvin tumma ja sitä ympäröi vaaleampi reunus. Takasiivet ovat räikeän kirkkaankeltaiset ja niissä on terävärajainen tumma reuna. Siiven keskiosassa ei ole tummaa väriä ja takasiipien keltainen väri erottuu lentävällä perhosella hyvin. Lepäävä perhonen pitää siipiään vaakatasossa takaruumiin päällä, jolloin toinen etusiivistä peittää toista.

Toukka on ruskea ja sen selkäpuolella on lyhyitä, vinoja, mustia viiruja. Kyljissä kulkee pitkittäissuuntainen kellertävä raita.

## Levinneisyys ja lentoaika
Laajalle levinnyt perhoslaji, jota tavataan Euroopan lisäksi Pohjois-Afrikassa, Aasiassa Intiaan asti sekä Pohjois-Amerikassa. Euroopassa levinneisyys kattaa myös Islannin. Suomessa isomorsiusyökkönen esiintyy ainakin Etelä-Lapin korkeudelle. Perhoset lentävät pääasiassa heinä-elokuussa, joskin ensimmäisiä yksilöitä tavataan jo kesäkuussa ja viimeisiä syys-lokakuun vaihteessa.

## Elinympäristö ja elintavat
Isomorsiusyökkönen on yöaktiivinen perhoslaji, joka lepää päivisin puunrungoilla ja rakennusten seinillä suojavärinsä naamioimana. Se viihtyy erityisesti puistoissa, puutarhoissa ja metsien laitamilla, mutta käytännössä perhosia voi tavata jokseenkin kaikenlaisissa ympäristöissä. Pimeällä morsiusyökköset lentävät helposti kirkkaiden valojen luokse ja erityisen hyvin syötille. Laji talvehtii keskenkasvuisena toukkana ja täyskasvuiset toukat koteloituvat maaperään. Toukat voivat esiintyä joskus hyötykasvien tuholaisina.

Aikuisilla perhosilla näyttää ilmenevän niin kutsuttu estivaatio eli kesähorros, jonka aiheuttavat valoisat kesäyöt. Perhoset kuorituvat koteloistaan jo aikaisemmin, mutta vaipuvat aluksi horrokseen ja vasta iltojen pimeneminen saa aikuisten perhosten lisääntymiselimistön kypsymään ja ajaa perhoset liikkeelle.

Isomorsiusyökkösen saalistajia ovat esimerkiksi: korvayökkö (*Plecotus auritus*), euroopanisoherkko (*Rhinolophus ferrumequinum*) ja euroopanpikkuherkko (*Rhinolophus hipposideros*).

## Ravintokasvi
Toukka elää monilla ruohovartisilla kasveilla kuten piharatamolla, voikukilla, kaaleilla, pinaatilla ja tomaatilla.

## Lähteet

## Aiheesta muualla
*Laji.fi: Isomorsiusyökkönen (''Noctua pronuba'')
*Suomen Perhoset: Isomorsiusyökkönen
*Ötökkätieto: Isomorsiusyökkönen (''Noctua pronuba'')
*Bestimmungshilfe des Lepiforums 
*Vlindernet 
*Moths and Butterflies of Europe and North Africa 
*Centre for Agriculture and Biosciences International (CABI): Noctua pronuba (common yellow underwing moth) 
*Pherobase: Semiochemicals of Noctua pronuba, the Large yellow underwing
Somaliankiuru

**Somaliankiuru** (*Mirafra somalica*) on itäafrikkalainen varpuslintu. Sen elinympäristö käsittää Somalian pohjois- ja koillisosat sekä rannikkokaistaleen maan keskiosista. Mahdollisesti laji pesii myös Etiopian itäkolkassa. Lajista tunnetaan kaksi alalajia. Henry Witherby kuvaili lajin holotyypin Somalian Dibbitistä 1903.

## Lähteet
Stefan Grand Prix

**Stefan Grand Prix** on Zoran Stefanovicin perustama serbialainen Formula 1 -talli, joka yritti osallistua sarjaan varasijalta kaudeksi , mutta FIA ei antanut tallille USF1-tallilta vapautunutta paikkaa. Talli olisi käyttänyt Toyotan TF110 autoja ja Cosworthin moottoria. Tallin kuljettajiksi huhuttiin Jacques Villeneuvea, Kazuki Nakajimaa ja José María Lópezia.

Myöhemmin Stefan GP ilmoitti hakevansa paikkaa kaudeksi . Heinäkuussa 2017 Stefanovic ilmoitti tallin hakevansa paikkaa kaudeksi .

## Lähteet
Raution vaakuna

**Raution vaakuna** oli Raution kunnan tunnus ja puhuva vaakuna. Rautio on vanha suomen kielen seppää tarkoittava sana.

Vaakunan selitys on ”sinisessä kentässä hopeinen alasin.” Vaakunan ovat suunnitelleet Osmo Tokola ja Gustaf von Numers, ja Raution kunnanvaltuusto hyväksyi sen kokouksessaan 19. kesäkuuta 1953. Sisäasiainministeriö vahvisti vaakunan käyttöön 7. marraskuuta samana vuonna.

Vaakuna muuttui epäviralliseksi kotiseutuvaakunaksi 1973 Raution liityttyä Kalajoen kuntaan.

## Lähteet
* 
*